paragraph_text: Sezona Prvog razreda 1928. je šesto nogometno natjecanje za prvaka u Kraljevini SHS. Natjecateljski sustav je bio jednostruki ligaški sustav. Po redu je drugo prvenstvo koje se nije igralo po kup-sustavu. Pobijedio je zagrebački Građanski, a lanjski prvak, splitski Hajduk, zauzeo je drugo mjesto. Zbog Olimpijskih igara državno prvenstvo nije moglo biti završeno prije zakazanog službenog početka utakmica Srednjoeuropskog kupa 1928., te je odigrano zasebno izlučno natjecanje u kojem su Srednjoeuropski kup (Mitropa kup) 1928. izborili Građanski i BSK.Najbolji strijelac je bio igrač splitskog Hajduka Ljubo Benčić koji je postigao 8 pogodaka.